Държавен вестник, бр. 68, 2015 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  68
всяка страна определя и установява точка за 
контакт с цел уведомяване за промишлени 
аварии в съответствие с член 10 и една точка 
за контакт за оказване на взаимопомощ по 
смисъла на член 12. Препоръчва се точките 
за контакт да бъдат едни и същи.
3. Всяка страна в срок три месеца от 
влизане в сила на тази конвенция уведомява 
останалите страни чрез секретариата, посо­
чен в член 20, относно органа или органите, 
определен(и) като точка(и) за контакт и като 
компетентен(ни) орган(и).
4. Всяка страна в срок един месец от датата 
на вземане на решение информира останалите 
страни чрез секретариата за всяка промяна 
в назначението(ята), направено(и) по реда на 
параграф 3 от този член.
5. Всяка страна поддържа в непрекъсната 
готовност точката за контакт и системите 
за уведомяване при промишлени аварии по 
реда на член 10.
6. Всяка страна поддържа в непрекъсната 
готовност точката за контакт и компетент­
ните органи, отговорни за изпращането и 
приемането на искания и предложения за 
помощ по реда на член 12.
Член 18
Конференция на страните
1. Представителите на страните учредяват 
Конференция на страните по тази конвенция 
и редовно провеждат срещи. Първата среща 
на Конференцията на страните се провежда 
не по-късно от една година след датата на 
влизане в сила на тази конвенция. След това 
срещите на Конференцията на страните се 
провеждат най-малко веднъж годишно или 
при писмено искане на някоя от страни­
те, при условие че в шестмесечен срок от 
уведомяването им от секретариата относно 
искането то е подкрепено най-малко от една 
трета от страните.
2. Конференцията на страните:
(а) Извършва преглед на прилагането на 
тази конвенция;
(б) Изпълнява съвещателни функции с цел 
укрепване на способността на страните за 
предотвратяване на, готовност за и реагиране 
при възникване на трансгранични въздействия 
от промишлени аварии, улесняване на пре­
доставянето на техническа помощ и даване 
на становище при поискване от страните, 
претърпели промишлени аварии;
(в) Създава, когато това е целесъобразно, 
работни групи или други подходящи механиз-
ми за разглеждане на въпросите, свързани с 
прилагането и развитието на тази конвенция, 
като за тази цел подготвя подходящи про­
учвания и друга документация и представя 
препоръки за разглеждане от Конференцията 
на страните;
(г) Изпълнява други подобни функции, от­
говарящи на разпоредбите на тази конвенция;
(д) На първата си среща разглежда и 
приема с консенсус правилника за работа на 
своите срещи.
3. При изпълнението на своите функции 
Конференцията на страните си сътрудничи с 
други подобни международни организации, 
когато счита това за целесъобразно.
4. На първата си среща Конференцията 
на страните установява програма за работа, 
по-специално по отношение на елементите, 
съдържащи се в Приложение XII към тази 
конвенция. Конференцията на страните също 
така взема решение относно метода си на 
работа, включително относно използването 
на национални центрове и сътрудничество­
то с подобни международни организации и 
установяването на система за улесняване на 
прилагането на тази конвенция, по-специално 
за взаимопомощ в случай на промишлена 
авария и подобряване на съществуващите 
дейности в рамките на подобни международ­
ни организации. Като част от програмата за 
работа Конференцията на страните извърш­
ва преглед на съществуващите национални, 
регионални и международни центрове и 
други органи и програми, насочени към ко­
ординиране на информацията и усилията за 
предотвратяване на, готовност за и реагиране 
при промишлени аварии с оглед определяне 
на допълнителни международни институции 
или центрове, които биха могли да бъдат 
необходими за изпълнение на функциите, 
изброени в Приложение XII.
5. На първата си среща Конференцията 
на страните започва разглеждането на про­
цедурите за създаване на по-благоприятни 
условия за обмен на технологии за предо­
твратяване на, готовност за и реагиране при 
промишлени аварии.
6. За целите на тази конвенция Конферен­
цията на страните приема насоки и критерии 
за улесняване на идентифицирането на дей­
ностите с опасни вещества.
Член 19
Право на глас
1. Всяка страна по тази конвенция има 
право на един глас с изключение на случаите, 
предвидени в параграф 2 от този член.
2. Организациите за регионална иконо­
мическа интеграция, определени по реда на 
член 27, упражняват правото си на глас по 
въпроси от тяхната компетентност с брой 
гласове, равен на броя на членовете на тех­
ните държави членки, които са страни по 
конвенцията. Тези организации не упражня­
ват правото си на глас, ако техните държави 
членки упражняват своето право на глас и 
обратното.